NWLCs forløper var et program for kvinners rettigheter ved Center for Law and Social Policy som ble etablert i 1972 og som ble ledet av Marcia Greenberger. Programmet ble grunnlaget for National Women’s Law Center, som ble etablert av Greenberger og Nancy Duff Campbell i 1981. NWLC arbeider blant annet for seksuelle og reproduktive rettigheter, mot seksuell trakassering, for likelønn og flere andre temaer. NWLC har en interseksjonell forståelse av kvinners rettigheter som også omfatter temaer som rasisme, fattigdom, LHBT+-rettigheter, funksjonshemmedes rettigheter og annet. NWLC har ansvar for programmet , som gir rettslig og annen bistand til dem som har opplevd seksuell trakassering og overgrep i arbeidslivet. NWLC er en av de 330 organisasjonene bak erklæringen «National Consensus Statement of Anti-Sexual Assault and Domestic Violence Organizations in Support of Full and Equal Access for the Transgender Community» og en av de 16 organisasjonene bak erklæringen «Statement of Women’s Rights and Gender Justice Organizations in Support of Full and Equal Access to Participation in Athletics for Transgender People». NWLC uttalte at «de siste årene har ytre høyre forsøkt å splitte, og dermed svekke, vår feministiske bevegelse gjennom å spre ubegrunnet frykt om transkvinner i idrett». NWLC har advart mot fremstilling av transpersoner som en «debatt».